Aitziber Ibarguen

Aitziber Ibarguen Fernández (1981, Zalla) bizkaitar artista plastikoa, margolaria eta muralgilea da. ARTIbista da bera, artea, besteak beste, berdintasuna lantzeko, hausnartzeko eta aldarrikatzeko darabil.

 Ibilibidea 

 Haurtzaroa 
Aitziber Ibarguen 1981ean jaio zen eta Enkarterrikoa da sortzez, Zallakoa, zehazki. Betidanik pintatu izan du; haurra zenean, gurasoek lan egiten zutenez, goizean goiz eramaten zuten amama eta izeko baten etxera, eta bertan sormena lantzeko eskura material ugari izan zituen, esaterako, aldizkariak, egunkariak, grapagailuak, artaziak, hariak edo artileak.

11 urte zeuzkanean, Pepe Camiñas artista zallarrarekin ikasten has zedin lortu zuen haren aitak, eta ume bakarra izan zen Camiñasen tailerrean.

 Formakuntza 
Balmasedako institutuan ikasi zuen Aitziber Ibarguenek, eta nerabezaroan sortzeari utzi zion arren,  Proiektu eta Lan Zuzendaritzan jaso zuen formakuntza eta dekorazioan lanean aritu zen zenbait urtez.

2008an, 27 urte zeuzkanean, Arte Ederrak ikastea erabaki zuen Euskal Herriko Unibertsitatean. Formakuntza jasotzen ari zela, beka bat lortu zuen atzerrian, Buenos Airesen, urtebetez ikasi ahal izateko. Urtea bertan pasa ondoren, Euskal Herrira itzuli eta ikasketak bukatu zituen.(19.orr.) https://www.zalla.eus/es-ES/SiteAssets/Paginas/revista-zalla-info-aldizkaria/ZallaInfo050-jul-agos-2017_web.pdf

 Ibilbide profesionala 
Ikasketak bukatutakoan, Argentinara itzultzea erabaki zuen, eta bertan pasa zituen hiru urteetan konturatu zen Aitziber Ibarguen posible dela arteaz bizitzea. Izan ere, Hego Amerikan egonda, Gustavo Reinoso margolari argentinarra eta haren lankide Pablo Lewin ezagutu zituen, eta beraientzat lan egiten hasi zen laguntzaile. Tarte horretan itzala izan duten lan ugari egiten lagundu zion Reinosori; esaterako, "Relato de una ciudad ardiente", horma-irudi erraldoia, Santa Fe eta Pueyrredón metro geltoki ezagunean; "El Cubo" antzokiaren fatxadako Frida Kalho; Alem dorre ezaguneko barruko muralak; hainbat elkarterekin elkarlanean egindako lanak; eta hainbat erakusketa kolektibo eta indibidual.

Argentinatik itzuli zenean, Zallan mural bat sortzeko lehiaketa irabazi zuen, eta ordutik etengabe aritu da muralgintzan. Horrez gain, bere jaioterrian arte estudio bat jarri zuen martxan, eta bertan haur zein nagusiei eskolak eman ez ezik, ilustrazioak, zuhaitz genealogikoak eta erretratuak ere egiten ditu.(19.orr.) https://www.zalla.eus/es-ES/SiteAssets/Paginas/revista-zalla-info-aldizkaria/ZallaInfo050-jul-agos-2017_web.pdf

 Lanak 

 Laguntzaile 

 2015 "Relato de una ciudad ardiente" horma-irudi erraldoia sortzen lagundu zion Reinosori Santa Fe eta Pueyrredón metro geltokian.

 “El Cubo" antzokiaren fatxadako Frida Kalho sortzen lagundu zion Reinosori

 Alem dorre ezaguneko barruko muralak egiten lagundu zion Reinosori

 Artista nagusi 

 2017an Zallan Gerra Zibilean, 1937an, izandako bonbardaketaren urteurrena oroitarazten duen murala aerosolez pintatu zuen lehiaketa bat irabazi ondoren. (Zallako Arrosarioko Andre Marian kalean).

 2018an Laredoko Kultur Etxean oleo erakusketa egin zuen.

 2018an Zallan bere lanaren erakusketa bat egin zen.

 2020an Zallan Aniztasunaren plaza sortzen lagundu zuen zenbait auzokiderekin batera Artebizkarrako kale bateko bankuak eta hiri-altzariak pintatuz.

 2021ean Haurren Eskubideen Nazioarteko Egunean Zallako Arangurengo La Inmaculada auzoko plazan bere diseinua islatu zuen hiri-altzarietan.https://www.zalla.eus/eu-ES/Albisteak/Orriak/20211120-Dia-derechos-infancia.aspx

 2021ean La Bernardak emakume sortzaileei ahotsa emateko antolatutako ekintzan 20 koadro egin zituen Bilboko Cruz kaleko 11.ean, Unamuno plazatik hurbil.

 Bilboko Alde Zaharrean sufragistak irudikatzeko obra egin zuen.

 2021ean La Bernarda elkarteak antolatutako jaialdi gastronomikoan Bilboko Erriberako azokan 7x3,5 metroko mural feminista sortu zuen: bertako zein nazioarteko historiako emakume ikoniko batzuk ageri dira. Mural horren bidez, emakumeen arteko ehunaren garrantzia erakusten saiatu zen artista, zatika ehundutako manta baten itxura eginez. Tapaki horretan edozein izan litekeen irudi anonimo bat ere agertzen da. Itziar Ituño aktore basauriarra obra honen amabitxia izan zen.

 2021ean Zallan Bertso Marraztuak izeneko proiektuan parte hartu zuen: Anitz Bertso eskolako kideek gaiak proposatu zizkieten Onintza Enbeita, Etxahun Lekue, Oihane Iguaran eta Sustrai Colina bertsolariei. Bitartean Aitziber Ibarguenek Beñat Amezagarekin batera marrazki eta pinturekin irudikatu zuten agertokian gertatutakoa.

 2023an Zallako udaletxea inguratzen duen parkeko horma batean emakumeen aurkako aurreiritzien eta indarkeriaren adierazpen grafiko bat egin zuen: herriko kaleetan zehar ibili zen, adin eta kultura guztietako emakumeen oinetakoei argazkiak ateratzen, ondoren marrazteko. Zapatilak, takoidun zapatak, etab. Horman marraztu zituen gero, grisez apaindutako bankuekin batera.

 2023an Gueñeseko La Quadran banku bat pintatu zuen martxoaren 8ko ekitaldien barruan.

 2023an 2 mural pintatu zituen Gueñesen, Sodupeko Herriko plazan, hain zuzen, azaroaren 25eko ekintzen barruan.

 2023an Turtziozko zezen-plazan 60 x 1,90 metroko horma-irudia egin zuen azaroak 25eako ekintzen barruan, emakumeek jantzi behar dituzten maskarak irudikatu zituen bertan.

 2023an Muskizeko El Cruceron murala sortu zuen, EMAKUMEAK, feminismoari eta berdintasunari buruzko nazioarteko kongresuaren barruan, Bizkaiko Foru Aldundiak sustatua. Hormako protagonistak honakoak dira: Rosa Parks, Rigoberta Menchu, Marie Colvin eta Dolores Ibarruri. Horma-irudiaren erdian, gainera, silueta hutsal bat dago, edozein emakume irudikatzen duena, eta bere istorioekin, borrokekin, bete dezaketen eta bete behar duten espazioa sinbolizatzen duena, protagonista ere izateko, ikusgai, erreferente horien ondoan. Lan hau geruzaka egindako lana da, sinbolo feministen presentziarekin, baita emakume horietako bakoitzaren irudia elkarren artean lotzen duen josketa bat ere, guztien artean egiten den lan kolektiboari, ahizpatasunari eta gizarte-ehunaren lanari garrantzia emanez. Muralaren beste alderdi garrantzitsua "begirada" da, berdintasunik gabeko gizarte honetan bizirauteko erabiltzen diren maskarak irudikatuz.https://www.muskiz.org/es-ES/Noticias/Paginas/20230111-mural-para-reivindicar-la-igualdad.aspxhttps://www.muskiz.org/es-ES/Noticias/Paginas/El-parque-de-El-Crucero,-un-espacio-inclusivo-por-la-diversidad.aspx

 2023an Sopelako Udaletxean horma-irudi bat sortu zuen: Bizkaiko Foru Aldundiak bultzatutako “Emakumeak” proiektuaren barruko lana da, eta helburu nagusia izan zen emakumeen berdintasuna eta eskubideak aldarrikatzea.

 2024an BEST Euskalduna jauregian egin zen Bizkaiko Emakume Sortzaileen Topaketen III. Ediziorako kartela diseinatu zuen Beatriz Sierra diseinatzaile grafiko igorreztarraren kolaborazioarekin.

 Erreferentziak 

 Kanpo estekak 

Kategoria:Zallatarrak
Kategoria:Bizkaiko margolariak
Kategoria:Emakume muralistak
Kategoria:Emakume margolariak
Kategoria:Emakume artistak